stanford-oval/wikipedia huggingface dataset:
Johan Botha

| Johan Botha> Henkilötiedot |
| --- | --- |
Syntynyt: 10. tammikuuta 1974 (ikä 50) Etelä-Afrikka
Yleisurheilija
Pituus:  181  cm
Paino:  68 kg
Laji:  keskimatkan juoksu
Ennätykset:  400 metrin juoksu: 47,3 (1995) 800 metrin juoksu: 1.43,91 (1999) 1 000 metrin juoksu: 2.17,19 (1999) 1 500 metrin juoksu: 3.36,30 (1999) mailin juoksu: 3.57,00 (1996)
| Mitalit> Maa:   Etelä-Afrikka.Miesten yleisurheilu.Sisäratojen MM-kilpailut  | Mitalit> Maa:   Etelä-Afrikka.Miesten yleisurheilu.Sisäratojen MM-kilpailut  | Mitalit> Maa:   Etelä-Afrikka.Miesten yleisurheilu.Sisäratojen MM-kilpailut  | Maa:   Etelä-Afrikka> Miesten yleisurheilu. |
| --- | --- | --- | --- |
|  Kultaa | Maebash 1999 | 800 metrin juoksu |  |
|  Hopeaa | Lissabon 2001 | 800 metrin juoksu |  |
Johan Botha (s. 10. tammikuuta 1974) on eteläafrikkalainen keskimatkojen juoksija. Hän saavutti sisäratojen MM-kisoista 800 metrin juoksusta kultaa vuonna 1999 ja hopeaa vuonna 2001. Ennätyksikseen Botha on juossut 400 metrillä ajan 47,3 vuonna 1995, 800 metrillä ajan 1.43,91 vuonna 1999, 1 000 metrillä ajan 2.17,19 vuonna 1999, 1 500 metrillä ajan 3.36,30 vuonna 2000 ja maililla ajan 3.57,00 vuonna 1996.
Johan Broman

| Johan Broman> Henkilötiedot |
| --- | --- |
Syntynyt: 6. huhtikuuta 1877 Vaasa
Kuollut: 2. kesäkuuta 1953 (76 vuotta) Vaasa
Ammatti:  juristi, tuomari, poliitikko
Vanhemmat:  Carl Adolf Emil Broman ja Kristina Elisabeth Wahlfors
Muut tiedot
Koulutus: Helsingin yliopisto ja Vaasan lyseo
Johan Wilhelm Broman (6. huhtikuuta 1877 Vaasa – 2. kesäkuuta 1953 Vaasa) oli suomalainen kihlakunnantuomari ja ruotsalaisen kansanpuolueen kansanedustaja.
Bromanin vanhemmat olivat postiekspeditööri Carl Adolf Emil Broman ja Kristina Elisabeth Wahlfors. Hän pääsi ylioppilaaksi Vaasan lyseosta 1897 ja suoritti Helsingin yliopistossa oikeustutkinnon 1901. Broman sai varatuomarin arvon 1904.
Broman toimi Vaasan hovioikeudessa kanslistina 1908–1910, notaarina 1910–1915, viskaalina 1915–1917, asessorina 1917–1929 ja hovioikeudenneuvoksena 1929–1936. Viimeksi Broman oli Närpiön tuomiokunnan tuomarina 1936–1945. Broman toimi lisäksi Vaasan köyhäinhoitohallituksen sihteerinä 1911–1917, Vaasan seurakunnan kirkkoneuvoston ja kirkkovaltuuston sihteerinä 1909–1923 ja Vaasan kaupunginvaltuuston sihteerinä 1919–1929.
Broman oli kansanedustajana 1927–1929 edustaen Vaasan läänin pohjoista vaalipiiriä. Hän oli presidentin valitsijamiehenä vuoden 1925 presidentinvaalissa ja toimi Vaasan läänin itäisen vaalipiirin keskuslautakunnan sihteerinä. Broman oli myös Vaasan kaupunginvaltuuston puheenjohtajana ja kirkolliskokousedustajana.
Johan Broman oli naimisissa vuodesta 1905 Ruth Leontine Maria Holmuddin kanssa.
Firenzen yliopisto

Firenzen yliopiston auditorio.
Firenzen yliopisto (ital. Università degli Studi di Firenze, UNIFI) on yliopisto Firenzessä, Italiassa. Siihen kuuluu 12 tiedekuntaa ja se on yksi maan suurimmista 60 000 opiskelijallaan.
Maailman viidensadan huippuyliopiston Shanghai-yliopistovertailussa vuonna 1321 perustettu Firenzen yliopisto ylsi vuonna 2016 sijaluvulle 201–300 ja oli vertailussa Italian 3.-8. parhaiten sijoittunut yliopisto. THE-yliopistorankingissa 2017 yliopisto ylsi sijaluokkaan 401–500.
Historiaa

Yliopisto on kehittynyt Studium generalesta, jonka Firenzen tasavalta perusti vuonna 1321. Yliopisto sai paavi Klemens VI:n hyväksynnän vuonna 1349 ja sai näin ollen luvan myöntää joitakin tutkintoja. Paavi myös myönsi Italian ensimmäisen teologian tiedekunnan Firenzeen. Lorenzo de’ Medici siirsi yliopiston Pisan kaupunkiin vuonna 1473 mutta Ranskan kuningas Kaarle VIII siirsi sen takaisin vuosiksi 1497–1515. Medicien palattua valtaan yliopisto kuitenkin siirrettiin jälleen Pisaan.
Virallisesti yliopiston titteli myönnettiin vasta vuonna 1923.
Merkittäviä henkilöitä

Giovanni Gentile, filosofi
Giovanni Sartori, valtiotieteilijä (s. 1924 Firenzessä)
Giovanni Spadolini, historioitsija ja poliitikko (s. 1925 Firenzessä)
Sandro Pertini, Italian seitsemäs presidentti, suoritti valtiotieteen tutkinnon Firenzen yliopistossa
Enrico Fermi, fyysikko ja nobelisti
Mario Draghi, Banca d'Italian pääjohtaja, professori valtiotieteen laitoksella 1981–1991
Ettore Artini, mineralogi
Leonardo da Vinci, opiskeli anatomiaa sairaalassa joka nykyään on osa yliopistoa
Aiheesta muualla

Kuvia tai muita tiedostoja aiheesta Firenzen yliopisto Wikimedia Commonsissa
Yliopiston kotisivu (italiaksi)
Jesse Ahonen (jalkapalloilija)

| Henkilötiedot |
| --- | --- | --- | --- |
Syntymäaika: 22. kesäkuuta 1992 (ikä 32)
Syntymäpaikka: Helsinki, Suomi
Pelipaikka: oikea laitahyökkääjä
Pituus: 174 cm
Seura
Seura: IF Gnistan
Junioriseurat
2004–2010: HJK
2011: Honka
Seurat
| Vuodet | Seura | O | (M) |
| 2010 | Klubi 04 | 1 | (0) |
| 2011 | Pallohonka | 22 | (7) |
| 2012–2014 | Viikingit | 60 | (4) |
| 2014 | RoPS | 7 | (0) |
| 2014 | → Santa Claus (laina) | 3 | (2) |
| 2015 | HIFK | 11 | (1) |
| 2015 | →  Gnistan  (laina) | 3 | (2) |
| 2016 | FC Haka | 16 | (3) |
| 2017- | Gnistan | 14 | (5) |
| Yhteensä | Yhteensä | 137 | (24) |
Maajoukkue
| 2007 | Suomi U15 | 3 | (0) |
| 2008 | Suomi U16 | 11 | (3) |
| 2009 | Suomi U17 | 13 | (0) |
| 2010 | Suomi U18 | 5 | (0) |
| 2011 | Suomi U19 | 4 | (2) |
 Seurajoukkueuran tilastot kattavat vain kansalliset sarjat, päivitetty 31. tammikuuta 2020.
Jesse Ahonen (s. 22. kesäkuuta 1992 Helsinki) on suomalainen jalkapalloilija, joka edustaa Ykkösessä pelaavaa If Gnistania. Hän on pelipaikaltaan oikea laitahyökkääjä, mutta kykenee myös pelaamaan vasemmalla laidalla.
Ahonen on Helsingin Jalkapalloklubin kasvatti. Hän pelasi A-junioreiden mestaruuden voittaneessa joukkueessa kaudella 2010. Syksyllä Ahonen pääsi debytoimaan myös miesten sarjoissa Klubi 04:ssä. Seuraavaksi kaudeksi hän siirtyi FC Honkaan, jossa pelasi hyvän kauden reservijoukkue Pallohongassa, onnistuen maalinteossa seitsemästi. Hyvät otteet poikivat Ahoselle sopimuksen sarjatasoa ylemmäs FC Viikinkeihin. Kahden ja puolen vuoden aikana hän oli Viikinkien avainpelaajia, tullen parhaimmillaan valituksi Ykkösen kuukauden pelaajaksi kesäkuussa 2012.
Heinäkuun 2014 lopussa Ahonen siirtyi Rovaniemen Palloseuraan putoamistaisteluun ajatuneesta Viikingeistä. Hän teki pääsarjadebyyttinsä 24. elokuuta, tullen vaihdosta kentälle ottelussa IFK Mariehamnia vastaan. Ahonen ei jatkanut kauden jälkeen enää RoPS, vaan hän siirtyi toiseen Veikkausliigaseuraan eli HIFK:hon.
HIFK-edustus jäi Ahosella yhteen kauteen, sillä hän siirtyi kaudeksi 2016 Ykkösessä pelanneen FC Hakan riveihin. Ahoselle kausi jäi kesken hänen saatuvaan polvivamman, jonka seurauksena hän pääsi pelikentälle vasta kahden vuoden jälkeen eli kesällä 2018. Tällöin seuraksi oli tullut Kakkosessa pelannut IF Gnistan. Gnistanissa hän jatkoi myös seuraavana kautena.
Ahonen on edustanut poikamaajoukkueita yhteensä 36 kertaa vuosina 2007–2011.
Asiasta muualla

Jesse Ahonen soccerwayn sivulla
Jari-Pekka Laaksonen

Jaripekka ”Jippo” Laaksonen (25. elokuuta 1962 – 30. lokakuuta 2020) oli suomalainen muusikko. Hän soitti rumpuja useissa yhtyeissä, joista tunnetuimpia ovat muun muassa MAC ja S.E.X.. Hän osallistui myös yhtyeiden kappaleiden sovitustyöhön. Myös hänen veljensä Pepe Laaksonen oli  muusikko, joka tunnetaan parhaiten Dingo-yhtyeestä.
Aiheesta muualla

Jari-Pekka Laaksosen sovitustuotanto Suomen äänitearkistossa (1901–1999)
Iso-Parikas

| Iso-Parikas |
| --- | --- |
Valtiot:  Suomi 
Paikkakunta:  Vihti
Koordinaatit:  60°21′14″N, 24°29′10″E
Järvinumero:  81.057.1.058
Mittaustietoja
Pinnankorkeus:  66 m 
Rantaviiva:  3,35 km 
Pinta-ala:  0,22 km² 
Suurin syvyys:  21,3 m 
 fiIso-Parikas 
Iso-Parikas on 22 hehtaarin laajuinen kirkasvetinen metsäjärvi Vihdin kaakkoisosassa läntisellä Uudellamaalla. Etäisyys Nummelasta on yhdeksän kilometriä itään ja Helsingin keskustasta 32 kilometriä luoteeseen. Järvi sijaitsee Salmen ulkoilualueella.
Maantiede

Ison-Parikkaan pituus etelästä pohjoiseen on 1,6 kilometriä ja leveys lännestä itään 220 metriä. Järvi on saareton ja rannoiltaan mökittämätön. Sen kapeasta, salmimaisesta eteläosasta lähtee Myllypuro kaakkoon Nuuksion Pitkäjärveen. Ison-Parikkaan länsipuolella sijaitsee Poikkipuoliainen ja itäpuolella Salmijärvi. Kaakkoispuolella on Pikku-Parikas eli Vähä-Parikas ja eteläpuolella Kaitlampi. Ympäristö on kalliometsää, joka kohoaa paikka paikoin yli sata metriä merenpinnan yläpuolelle.
Ison-Parikkaan vesi on vähäravinteista, kirkasta ja verraten hapanta. Järvessä on havainnoitu jopa kuuden metrin näkösyvyys.
Iso-Parikas (81.057.1.058) kuuluu Mankinjoen valuma-alueeseen (81.057), joka on kolmannen jakovaiheen vesistö Suomenlahden rannikkoalueella (81). Iso-Parikas on Mankinjoen valuma-alueen pohjoisin vakavesi.
Jari (joki)

Jari
Jari on joki Brasilian pohjoisosissa. Se saa alkunsa Tumuc-Humacin vuorilta läheltä Surinamen rajaa ja virtaa pääosin kaakkoon kohti Amazon-jokea. Jarin pituus on 560 kilometriä ja sen alajuoksu on liikennekelpoinen. Jari on Parán ja Amapán osavaltioiden välinen rajajoki.
Yhdysvaltalainen laivanvarustaja ja miljonääri Daniel K. Ludwig (1897–1992) perusti vuonna 1967 Jarin varrelle paperitehtaan tarkoituksenaan aloittaa laajamittainen paperintuotanto Brasiliassa. Hanke epäonnistui ja Ludwig luopui siitä vuonna 1981. Tehdas siirtyi uusille omistajille.
Selluloosatehdas Jarin varrella. Kuva vuodelta 1995.
Aiheesta muualla

Kuvia tai muita tiedostoja aiheesta Jari Wikimedia Commonsissa
Jim Davis

Jim Davis vuonna 2010.
James Robert ”Jim” Davis (s. 28. heinäkuuta 1945 Marion, Indiana) on yhdysvaltalainen sarjakuvapiirtäjä, joka loi sarjakuvakissa Karvisen. Karvisen ensimmäinen sarjakuva ilmestyi 19. kesäkuuta 1978.
Lapsena Davis asui vanhempiensa maatilalla Fairmountissa, Indianassa. Vanhemmat olivat maanviljelijöitä, ja Davisien kotimaatilalla oli noin 25 kissaa. Jim sairastui lapsena astmaan, jonka takia hän ei voinut itse tehdä maanviljelijän töitä, joten aikansa kuluksi hän alkoi piirtää. Hänen mielestään piirrokset olivat huonoja, mutta hän huomasi, että jos niihin liitti tekstin, se teki niistä parempia. Ennen Karvisen luomista Davis muun muassa avusti Tom K. Ryania Tumbleweeds-sarjakuvan piirtämisessä.
Davis piirsi aluksi Gnorm Gnat -nimistä sarjakuvaa ötököistä. Kun hän vei sarjakuvia painoon, hänelle sanottiin: ”Hyönteisiä? Kuka samaistuu hyönteisiin?” Davis keksi Karvisen vuonna 1978, ja 19. kesäkuuta 1978 sarjakuvaa alettiin julkaista lehdissä. Nykyään Karvista julkaistaan yli 2 500 sanomalehdessä, ja myös omana lehtenään. Jim Davis on luonut myös muita sarjakuvia, kuten Orsonin, joka kertoo maatilalla elävästä possusta ja hänen kavereistaan. Orsonia on julkaistu muun muassa Karvinen-lehden välissä 1990-luvulla.
Davis asuu tällä hetkellämilloin? Munciessa, Indianassa.[lähde? ] Jimillä itsellään ei ole ollut kissaa, koska hänen entinen vaimonsa Carolyn oli allerginen kissoille.[lähde? ]
Käännös suomeksi
Isa Merikallio

Isa Merikallio (s. 1968) on suomalainen johtamisen ja itsensä johtamisen valmentaja, liikkeenjohdon konsultti (LJK), motiivianalyytikko, tutkija ja kirjailija. Hänen esikoiskirjansa Suorituselämästä merkityselämään julkaistiin maaliskuussa 2013 (Basam Books). 2014 hän esiintyi YLE/TV1:n Pelastetaan Duunit -sarjassa.
Hän toimii pääosakkaana ja johtajana Redera Oy:ssä sekä ForceForGrowth Oy:ssä. Valmentajana Isa Merikallio erikoistunut ylimmän johdon ja johtoryhmien valmennuksiin sekä työyhteisöjen muutosvalmennuksiin.
Hän asuu Espoossa tyttärensä kanssa ja harrastaa vapaa-aikanaan kuntoliikuntaa. Hänellä on SM-mitaleja freestyle-hiihdosta, maastopyöräilystä ja cyclo-crossista. SM-mitalien lisäksi hän on kilpaillut kansainvälisellä tasolla triathlonissa.
StrongRun on Isa Merikallion vuonna 2010 kehittämä urheilulaji.
Teokset

Suorituselämästä Merkityselämään (Basam Books 2013)
Vilpittömästi Välinpitämätön (Basam Books 2014)
Puoli vuotta ennen tuomiota (tositarinallinen romaani, omakustanne 2015)
Jaksaa, jaksaa! Näkökulmia vaaralliseen ja kantavaan vahvuuteen (Basam Books 2015)
Aiheesta muualla

Isa Merikallion esittely Kasva.fi-sivustolla (Arkistoitu – Internet Archive)
ForceForGrowth Oy (Arkistoitu – Internet Archive)
Haastattelu Etelä-Suomen sanomissa
http://www.hs.fi/elama/a1436324103111 Helsingin Sanomat 07/2015
Jari-Pekka Kolanen

Jari-Pekka "Dile" Kolanen (s. 9. toukokuuta 1961 Helsinki) on suomalainen basisti, säveltäjä ja tuottaja.
Hän on soittanut 1980-luvulta alkaen lukuisissa suomalaisissa kokoonpanoissa mm: The Nights of Iguana, Veeti & Elastic Family, Karl Sinkkonen & Son Ars, Popmonks, Pin Ups, Sahaj Unlimited, Shava ja Porkkalankadun Paineenkorotusasema. Dile Kolanen on myös ollut muusikkona/sovittajana Maria Hännisen, T.T.Oksalan ja BB Linströmin levyillä ja projekteissa. Hän on ollut mukana erilaisissa flamencoproduktioissa niin muusikkona kuin säveltäjänä mm. Batácora, Jäähyväiset, Contrastes ja Café Olé.
Musiikin ohella Dile Kolanen on osallistunut useisiin video- ja lyhytelokuvaprojekteihin. Hän on myös ollut muusikkona elokuvissa mm. Kaisa Rastimon Heinähattu ja Vilttitossu (2002), Jari Halosen Aleksis Kiven elämä (2001) ja Toni Laineen Pihalla (2009). Hän on myös tehnyt yhteistyönä Eila Hutrin kanssa "=X" -kokeellisen lyhytelokuvan ja Sarjakuvapatinaa -animaation.
Dile Kolanen julkaisi joulukuussa 2009 tupla-albumin Both Sides.
Vuodesta 2019 Dile Kolanen on opettanut perustamassaan Kruununhaan Basso-opistossa.
Aiheesta muualla

Elastic House
MySpace
Youtube
Jasser Anoschkin

| Jasser Anoschkin> Henkilötiedot |
| --- | --- |
Syntynyt: 17. elokuuta 1982 (ikä 42) Vantaa
Uran tiedot
Pituus:  178
Laji:  Taido
Seura:  Sandokai ry
Jasser Anoschkin (s. 17. elokuuta 1982) on suomalainen taidoka, joka edustaa Keravan Sandokaita. Vyöarvoltaan hän on 4 Dan. [lähde? ]
Anoschkin aloitti taidouransa 2004 Lahden Gentaissa, siirtyi sieltä Keravan Sandokain jäseneksi 2008 ja edelleen Yliopiston Taidon jäseneksi 2012. Hän palasi takaisin Keravan Sandokain jäseneksi 2021. Hän on valmistunut Liikunnanohjaajaksi Lahden AMK:sta 2009 ja tehnyt siellä opinnäytetyön aiheesta Fysiologinen kuormittavuus budolaji taidon kilpailunomaisessa sentaino hokeissa. Anoschkin on valmistunut myös lääketieteen lisensiaatiksi vuonna 2019 Helsingin yliopistosta.
Anoschkin on sijoittunut Suomen Taidon kokonaisrankingin ykköseksi kolmesti vuosina 2016, 2017 ja 2022. [lähde? ] Ranking pisteitä jaetaan kotimaisista cup ja SM-kilpailuista.
| Mitalit> Maa:   Suomi.Taido.MM-kilpailut  | Mitalit> Maa:   Suomi.Taido.MM-kilpailut  | Mitalit> Maa:   Suomi.Taido.MM-kilpailut  | Maa:   Suomi> Taido. |
| --- | --- | --- | --- |
|  Pronssia | Japani 2023 | Dantai Hokei |  |
|  Hopeaa | Japani 2017 | Dantai Jissen |  |
| EM-kilpailut  | EM-kilpailut  | EM-kilpailut  |  |
|  Hopeaa | Suomi 2019 | Hokei |  |
|  Hopeaa | Suomi 2019 | Dantai Jissen |  |
|  Hopeaa | Suomi 2019 | Dantai Hokei |  |
|  Kultaa | Ruotsi 2015 | Dantai Jissen |  |
|  Kultaa | Ruotsi 2015 | Dantai Hokei |  |
|  Hopeaa | Ruotsi 2015 | Tenkai |  |
| SM-kilpailut  | SM-kilpailut  | SM-kilpailut  |  |
|  Kultaa | Kerava 2023 | Jissen |  |
|  Kultaa | Kerava 2023 | Hokei |  |
|  Kultaa | Kerava 2023 | Dantai Jissen |  |
|  Kultaa | Kerava 2023 | Dantai Hokei |  |
|  Kultaa | Lahti 2022 | Jissen |  |
|  Kultaa | Lahti 2022 | Hokei |  |
|  Kultaa | Lahti 2022 | Dantai Jissen |  |
|  Hopeaa | Lahti 2022 | Dantai Hokei |  |
|  Pronssia | Nastola 2021 | Hokei |  |
|  Pronssia | Nastola 2021 | Jissen |  |
|  Kultaa | Porvoo 2019 | Hokei |  |
|  Pronssia | Porvoo 2019 | Dantai Jissen |  |
|  Kultaa | Tampere 2018 | Jissen |  |
|  Kultaa | Tampere 2018 | Dantai Jissen |  |
|  Hopeaa | Tampere 2018 | Hokei |  |
|  Kultaa | Lahti 2017 | Hokei |  |
|  Kultaa | Lahti 2017 | Tenkai |  |
|  Pronssia | Tampere 2017 | Dantai Jissen |  |
|  Kultaa | Helsinki 2016 | Dantai Hokei |  |
|  Hopeaa | Helsinki 2016 | Jissen |  |
|  Hopeaa | Helsinki 2016 | Hokei |  |
|  Hopeaa | Tampere 2016 | Dantai Jissen |  |
|  Kultaa | Tampere 2015 | Hokei |  |
|  Kultaa | Tampere 2015 | Dantai Hokei |  |
|  Kultaa | Tampere 2015 | Dantai Jissen |  |
|  Pronssia | Tampere 2015 | Jissen |  |
|  Hopeaa | Helsinki 2014 | Dantai Jissen |  |
|  Pronssia | Helsinki 2014 | Tenkai |  |
|  Hopeaa | Nummela 2013 | Dantai Jissen |  |
|  Hopeaa | Nummela 2013 | Tenkai |  |
| Opiskelija-SM  | Opiskelija-SM  | Opiskelija-SM  |  |
|  Kultaa | Helsinki 2016 | Hokei |  |
|  Kultaa | Helsinki 2015 | Jissen |  |
|  Kultaa | Helsinki 2015 | Hokei |  |
|  Kultaa | Helsinki 2013 | Hokei |  |
Jean Acker

Jean Acker
Jean Acker (23. lokakuuta 1893 – 16. elokuuta 1978) oli yhdysvaltalainen elokuvanäyttelijä, jonka ura alkoi mykkäelokuvien aikakaudella ja jatkui 1950-luvulle saakka. Acker oli lyhyen aikaa naimisissa mykkäelokuvatähti Rudolph Valentinon kanssa.
Iván Alonso

| 0 | 1 | 2 |
| --- | --- | --- |

Henkilötiedot
Koko nimi: Iván Daniel Alonso Vallejo
Syntymäaika: 10. huhtikuuta 1979 (ikä 45)
Syntymäpaikka: Montevideo, Uruguay
Pelipaikka: hyökkääjä
Pituus: 180 cm 
Junioriseurat
1993 1994–1997: Defensor River Plate
Seurat
| Vuodet | Seura | O (M) |
| 1998–1999 2000–2004 2004–2009 2009–2011 2011–2012 2013–2015 2016–2017 | River Plate Alavés Real Murcia Espanyol Toluca Nacional River Plate | 41 (9) 116 (21) 151 (48) 70 (12) 34 (25) 70 (50) 26 (3) |
 Seurajoukkueuran tilastot kattavat vain kansalliset sarjat, päivitetty 19. heinäkuuta 2021.
Iván Daniel Alonso Vallejo (s. 10. huhtikuuta 1979 Montevideo) on uruguaylainen jalkapalloilija, pelipaikaltaan hyökkääjä. Hän pelasi vuonna 2017 päättyneellä urallaan kotimaansa lisäksi 11 vuotta Espanjassa sekä vuoden Meksikossa ja runsaan vuoden Argentiinassa.
Ura

Alonso aloitti ammattilaisuransa River Plate Montevideosta. Kahden kauden jälkeen hän siirtyi espanjalaiseen Deportivo Alavésiin. Ensimmäisellä kaudellaan 2000–2001 hän teki kahdeksan maalia pääsarjassa, ollen joukkueen tärkeimpiä hyökkääviä pelaajia. Hän onnistui myös maalinteossa Uefa-cupin loppuottelussa Liverpoolia vastaan.
Kauden 2003–2004 jälkeen Alonso siirtyi samalla sarjatasolla pelanneeseen Real Murciaan. Uudessa joukkueessaan hän onnistui tekemään 11 maalia avauskaudellaan. Hän nousi nopeasti joukkueen avauskokoonpanopelaajaksi ja teki muun muassa kaudella 2006–2007 40 ottelussa 14 maalia. Kauden jälkeen Murcia nousi pääsarjaan kolmen vuoden tauon jälkeen.
Seuraavalla kaudella 2007–2008 Alonso oli niin ikään joukkueensa paras maalintekijä 10 osumallaan. Tästä huolimatta joukkue putosi kuitenkin takaisin Segunda Divisióniin kauden päätteeksi. Tammikuussa 2009 hän siirtyi Espanyoliin 2,4 miljoonan euron siirtosummalla ja 2½-vuotisella sopimuksella.
Joukkue kärsi muutamista loukkaantumisista muun muassa Raúl Tamudo oli sivussa. Näin Alonsolle aukesi tilaisuus, jonka hän käytti tekemällä kaksi maalia 23. maaliskuuta 2009 ottelussa Almeríaa vastaan. Hyvän loppukirinsä ansiosta Espanyol säilytti sarjapaikkansa kauden päätteeksi.
Vuosina 2013–2015 Alonso pelasi Uruguayssa Nacionalin joukkueessa. Hän päätti uransa argentiinalaisseura River Platessa.
Aiheesta muualla

Esittely Espanyolin virallisella sivustolla (Arkistoitu – Internet Archive)
Alonso Espanyolin paidassa.
Janakpur

| Janakpur जनकपुर, Janakapura |
| --- | --- |
 Janakpurin vyöhykkeen sijainti Nepalissa.
 Koordinaatit: 27°10′N, 85°55′E 
Valtio:     Nepal
Nepalin kehitysalueet:  Keskinen kehitysalue
Hallinto:  
 – hallinnollinen keskus:  Janakpur (Janakpurdham)
 – suurin kaupunki:  Janakpur (98 446 as., 2011)
Pinta-ala  ():  9 669 km²
Väkiluku (2011)  ():  2 837 481 (3.)
 – väestötiheys:  294 as./km²
Lyhenteet:  
 – ISO 3166:  NP-JA
Janakpur (nepaliksi जनकपुर, Janakapura) on yksi Nepalin neljästätoista vyöhykkeestä. Se sijaitsee Nepalin Keskisellä kehitysalueella rajautuen idässä Sagarmathan ja lännessä Bagmatin ja Narayanin vyöhykkeisiin, etelässä Intian Biharin osavaltioon ja pohjoisessa Kiinan Tiibetin autonomiseen alueeseen.
Vyöhyke on pinta-alaltaan 9 669 neliökilometriä. Vuonna 2011 sen väkiluku oli 2,56 miljoonaa ja vuonna 2011 yhteensä 2,84 miljoonaa.
Janakpurin vyöhykkeen pääkaupunki on Janakpur (Janakpurdham, 98 446 as. vuonna 2011). Vyöhykkeen toiseksi suurin kaupunki on Kamalamai (41 117 as.).
Etenkin Janakpurin vyöhykkeen pohjoisosa kärsi pahoin lauantaina 25. huhtikuuta 2015 sattuneesta voimakkuudeltaan 7,8 momenttimagnitudin maanjäristyksestä Nepalissa ja  seuraavan päivän jälkijäristyksestä (Mw=6.7). Kun järistyksestä oli kulunut runsas kaksi vuorokautta, maan pelastusviranomaiset raportoivat siihen mennessä keräämänsä tiedon perusteella vyöhykkeen pohjoisosan Dolakhan ja Ramechhapin piirikuntien lukeutuvan Bagmatin pohjoisosien tavoin asukaslukuunsa nähden suurimpia henkilövahinkoja kärsineisiin alueisiin.
Piirikunnat

Janakpurin vyöhyke jakautuu paikallishallintoa varten kuuteen piirikuntaan. Nämä ovat pohjoisesta etelään päin:
| Piirikunta | Nimi nepalin kielellä | Väkiluku (2011) | Pinta-ala (km2) | Asukas- tiheys  (hlöä/km2) |
| --- | --- | --- | --- | --- |
| Dolakha | दोलखा Dolakhā | &&&&&&&&&0186557.&&&&00186 557 | &&&&&&&&&&&02191.&&&&002 191 | &&&&&&&&&&&&&085.&&&&0085 |
| Ramechhap | रामेछाप Rāmechāp | &&&&&&&&&0202646.&&&&00202 646 | &&&&&&&&&&&01546.&&&&001 546 | &&&&&&&&&&&&0131.&&&&00131 |
| Sindhuli | सिन्धुली Sindhulī | &&&&&&&&&0296192.&&&&00296 192 | &&&&&&&&&&&02491.&&&&002 491 | &&&&&&&&&&&&0119.&&&&00119 |
| Sarlahi | सर्लाही Sarlāhī | &&&&&&&&&0769729.&&&&00769 729 | &&&&&&&&&&&01259.&&&&001 259 | &&&&&&&&&&&&0611.&&&&00611 |
| Mahottari | महोत्तरी Mahottarī | &&&&&&&&&0627580.&&&&00627 580 | &&&&&&&&&&&01002.&&&&001 002 | &&&&&&&&&&&&0626.&&&&00626 |
| Dhanusa | धनुषा Dhanuṣā | &&&&&&&&&0754777.&&&&00754 777 | &&&&&&&&&&&01180.&&&&001 180 | &&&&&&&&&&&&0640.&&&&00640 |
Kuvia

Vuoristomaisemaa Dolakhan piirikunnasta 3 200 m:n korkeudelta. Taustalla Gaurishankar-vuori.
Jirin kylä, Dolakhan piirikunta.
Tutemanin kylää (1998), Dolakhan piirikunta.
Bhimeshwor (Charikot), noin 23 000 asukkaan kaupunkia Dolakhan piirikunnassa.
Maaseutumaisemaa (Bijayachap), Sindhulin piirikunnasta.
Rakennuksia ja metsältä raivattuja, pengerrettyjä peltoja, Sindhulin piirikunta.
Kylä, Sindhulin piirikunta.
Linja-autoaseman ympäristöä, Sindhulimadhi, Sindhulin piirikunta.
Sarlahin piirikunnan Malangwaa.
Janakpurin kaupunkia.
Janakpurin kaupunkikeskustaa.
Janki Mandir, naiseuden Sita-jumalatarelle pyhitetty hindutemppeli Janakpurissa.
Kaupunkinäkymää, Janakpur.
Aiheesta muualla

Kuvia tai muita tiedostoja aiheesta Janakpur Wikimedia Commonsissa
Nepalin vyöhykkeet
Bagmati
Bheri
Dhawalagiri
Gandaki
Janakpur
Karnali
Kosi
Lumbini
Mahakali
Mechi
Narayani
Rapti
Sagarmatha
Seti
Vyöhyke jakautuu kuuteen piirikuntaan.
Jesse Washingtonin lynkkaus

Washington roikkumassa puussa pahasti poltettuna
Jesse Washington oli afroamerikkalainen nuori, joka lynkattiin 15. toukokuuta 1916 Wacossa, Texasin osavaltiossa. Washingtonia oli syytetty valkoisen naisen, työnantajansa Lucy Fryerin, raiskauksesta ja murhasta. Viranomaiset lupasivat suojella häntä väkijoukolta, jos hän tunnustaisi. Viikon päästä pidetyssä oikeudenkäynnissä valamiehistö harkitsi päätöstään vain muutaman minuutin ja tuomitsi Washingtonin kuolemaan.
Väkijoukko vei Washingtonin suoraan oikeussalista kadulle, jonne kerääntyi tuhansia ihmisiä. Washingtonia pahoinpideltiin ja puukotettiin, ja lopulta hänet hirtettiin puuhun ja poltettiin elävältä. Häneltä leikattiin sormia matkamuistoiksi. Wacon pormestari oli pyytänyt valokuvaaja Fred Gildersleeven ottamaan lynkkaamisesta valokuvia, joista tehtiin myöhemmin postikortteja. Katsomassa olivat myös kaupungin johto ja monia poliiseja. Myös lapsia päästettiin katsomaan tätä lounastunneiltaan. Kun tapahtumasta uutisoitiin, ihmiset alkoivat kyseenalaistamaan lynkkauksen hataria perusteita ja erilaisia järjestöjä perustettiin vastustamaan valkoista ylivaltaa, joka kohteli epäoikeudenmukaisesti tummaihoisia ihmisiä. Vuonna 2016 Wacon pormestari pyysi julkisesti anteeksi afroamerikkalaisilta ihmisiltä epäoikeudenmukaista kohtelua.